jkorsvik/nowiki_second_scrape_merged huggingface dataset:
Jordskjelvet i Ancash 1970

Jordskjelvet i Ancash i 1970 i Peru var et undersjøisk jordskjelv som inntraff den 31. mai. Kombinert med et jord- og snøskred, som ble utløst av jordskjelvet, så er dette den verste naturkatastrofen i Perus historie. 
Jordskjelvet rammet regionene Ancash og La Libertad. Episenteret til jordskjelvet lå 35 kilometer utenfor kysten i Stillehavet. Styrken på jordskjelvet lå på mellom 7,9 og 8,0 på Richters skala. 
Det nøyaktige tidspunktet for jordskjelvet var søndag ettermiddag klokken 15:23:31 lokal tid (20:23:31 UTC) og det varte i 45 sekunder. Skjelvet destabiliserte nordveggen på fjellet Nevado Huascarán, som forårsaket et stein-, is- og snøskred som begravde landsbyene Yungay og Ranrahirca. Skredet startet som en stor masse med is og stein som var omtrent 910 meter bred og 1,6 kilometer lang. Skredet tilbakela en distanse på 18 kilometer med en gjennomsnittshastighet på mer enn 160 kilometer i timen. På veien tok skredet med seg ekstra masse i form av breavsetninger, og i det det kom fram til Yungay, så er det beregnet at skredet hadde en masse på 80 millioner kubikkmeter med vann, gjørme og stein. 


== Omkomne og skader ==
Det offisielle dødstallet fra jordskjelvet og skredet kom opp i 74 194 mennesker, men noen beregninger viser at tallet kunne ha vært så høyt som 80 000 mennesker. Omtrent 25 600 var savnet og 131 331 ble skadet. Over en million mennesker ble hjemløse og enda tre millioner mennesker ble rammet på en eller annen måte. I Yungay døde 20 000 mennesker som følge av skredet og bare 400 overlevde. De overlevende inkluderte de som var på høye steder i byen, som for eksempel kirkegården og også 300 barn som var på et sirkus ved den lokale stadionet. 
Jordskjelvet rammet et område på 83 000 kvadratkilometer, et område større enn Belgia og Nederland til sammen. Skader og panikk ble rapportert også i Ecuador, og rystelser kunne merkes i det sentrale og vestlige Brasil. 
Katastrofen ødela det som var av den regionale infrastrukturen. De økonomiske tapene kom på over en halv milliard amerikanske dollar. Byer, landsbyer så vel som elektriske og sanitære anlegg til disse ble enten ødelagt eller sterkt skadet. 
Områder som ble hardt rammet var kystbyene Chimbote (den største byen i Ancash), Casma, Supe og Huarmey. I Chimbote ble rundt 80 til 90 % av bygningene i byen ødelagt, noe som rammet 3 millioner mennesker. 
Den panamerikanske motorveien ble også skadet slik at det ble vanskelig å få fram nødhjelp. Jernbanen mellom Chimbote og Santa Valley ble ubrukelig på 60 % av ruten. 
Myndighetene i Peru har nedsatt et forbud mot utgravninger i området hvor landsbyen Yungay ligger begravd, fordi at det blir regnet som et nasjonalt gravsted. Barna som overlevde på stadionet i byen ble bosatt rundt omkring i verden. I 2000 ble det bestemt at den 31. mai skulle bli en offisiell minnedag, for å minnes den nest dødeligste seismiske katastrofen i Sør-Amerika, kun overgått av Jordskjelvet i Haiti i 2010. 
Hver 31. mai avholder skolene i Peru en jordskjelv-øvelse for å minnes denne katastrofen.
James Manos jr.

James Manos jr. er en amerikansk manusforfatter og produsent.
Manos arbeidet som produsent og skribent på den første sesongen av The Sopranos. I 1999 Manos vant Emmy Award for sitt utestående arbeid med "College" episoden av The Sopranos. Prisen ble delt med The Sopranos-skaperen David Chase.
Han fullført to sesonger som konsulterende produsent på The Shield. Han utviklet skrev og produserte tv-serien Dexter på Showtime. Han ble nominert til Writers Guild of America Award for beste dramaserie for sitt arbeid med den første sesongen av Dexter.


== Eksterne lenker ==
(en) James Manos jr. på Internet Movie Database 
(en) James Manos jr. hos The Movie Database
Eternity

Eternity er debutalbumet til det amerikanske progressiv/power metal-bandet Kamelot.
Albumet ble utgitt august 1995 på Noise Records.


== Sporliste ==
«Eternity» – 5:42
«Black Tower» – 4:06
«Call of the Sea» – 5:15
«Proud Nomad» – 4:52
«Red Sands» – 4:10
«One of the Hunted» – 5:27
«Fire Within» – 4:55
«Warbird» – 5:23
«What About Me» – 4:22
«Etude Jongleur» – 0:50
«The Gleeman» – 6:20


== Personell ==
Mark Vanderbilt – vokal
Thomas Youngblood – gitar
David Pavlicko – keyboard
Glenn Barry – bassgitar
Richard Warner – trommer


== Eksterne lenker ==
(en) Eternity på Discogs 
(en) Eternity på MusicBrainz
Dominion (album)

Dominion  er det andre studioalbumet til det amerikanske progressiv/power metal-bandet Kamelot.
Albumet ble utgitt i 1997 på Noise Records. Det var det siste med vokalist Mark Vanderbilt og trommeslager Richard Warner.


== Sporliste ==
«Ascension» – 1:25
«Heaven» – 3:40
«Rise Again» – 4:07
«One Day I'll Win» – 5:40
«We Are Not Separate» – 3:46
«Birth of a Hero» – 5:17
«Creation» – 5:07
«Sin» – 3:38
«Song of Roland» – 4:54
«Crossing to Rivers» – 4:30
«Troubled Mind» – 4:40


== Personell ==
Mark Vanderbilt – vokal
Thomas Youngblood – gitar
David Pavlicko – keyboard
Glenn Barry – bassgitar
Richard Warner – trommer


== Eksterne lenker ==
(en) Dominion på Discogs 
(en) Dominion på MusicBrainz
Siege Perilous

Siege Perilous  er det tredje studioalbumet til det amerikanske progressiv/power metal-bandet Kamelot.
Albumet ble utgitt 4. august 1998 på Noise Records. Albumet er det første med den norske vokalisten Roy Khan og trommeslager Casey Grillo. Det var det siste med keyboardist David Pavlicko.


== Sporliste ==
«Providence» – 5:35
«Millenium» – 6:27
«King's Eyes» – 6:14
«Expedition» – 5:42
«Where I Reign» – 6:00
«Parting Visions» – 3:34
«Once a Dream» – 4:10
«Rhydin» – 4:24
«Irea» – 4:32
«Siege» – 4:20


== Personell ==
Roy Khan – vokal
Thomas Youngblood – gitar
David Pavlicko – keyboard
Glenn Barry – bassgitar
Casey Grillo – trommer
Christian Camargo

Christian Camargo (født Christian Minnick 7. juli 1971 i New York City i New York) er en amerikansk skuespiller, mest kjent for sin rolle i TV-serien Dexter som seriemorderen «The Ice Truck Killer» og Dexters biologiske bror Brian Moser.


== Referanser ==


== Eksterne lenker ==
(en) Christian Camargo på Internet Movie Database 
(sv) Christian Camargo i Svensk Filmdatabas 
(da) Christian Camargo på Scope 
(fr) Christian Camargo på Allociné 
(en) Christian Camargo på AllMovie 
(en) Christian Camargo hos The Movie Database 
(en) Christian Camargo hos Internet Broadway Database
John Peter Collett

John Peter Collett (født 13. mai 1953 i Drammen), tidligere slektsnavn Moen, er professor i historie ved Universitetet i Oslo. 
Moen, som han da het, ble først aktiv i elev- og studentpolitikken, og var den første formannen i Gymnasiastenes Fellesorganisasjon fra 1971. Han endret slektsnavn fra Moen til Collett da han studerte historie.Collett ble cand.philol. i historie i 1983, var vitenskapelig assistent og forsker 1984–1991, førsteamanuensis ved Historisk institutt ved Universitetet i Oslo 1992–2001, og ble professor i 2001. Han er tilknyttet Forum for universitetshistorie. Hans fagområder er moderne historie og universitets- og utdannelseshistorie på 1800- og 1900-tallet.
Han er sønn av forstkandidat Erik Moen og stammer på morens side fra slekten Collett. Han er oldebarn av blant andre  telegrafsjef Jonas P. S. Collett (1830–1904).


== Utvalgte publikasjoner ==
Teknisk-industriell forskning i Norge 1945-80 (med Hans Skoie), NOU 1981:30B.
Videnskap og politikk: Samarbeide og konflikt om forskning for industriformål 1917-1930 (hovedoppgave), 1983.
Anchor and Balance. Det norske Veritas 1864-1989 (med Håkon With Andersen), Oslo: Cappelen 1989.
Visjon. Forskning. Virkelighet. Televerkets Forskningsinstitutt 25 år (med Bjørn O.H.Lossius), Kjeller 1993.
Making Sense of Space. The History of Norwegian Space Activities (med flere forfattere), Oslo: Scandinavian University Press 1995.
Det kongelige Frederiks Universitet blir til, Oslo: Forum for universitetshistorie, 1996.
«Vendepunkter i norsk universitetshistorie», i A. F. Andresen og G. Hjeltnes (red.) Universitet, samfunn og politikk, Oslo: Forum for universitetshistorie, 1997.
Historien om Universitetet i Oslo, Oslo: Universitetsforlaget 1999.
Vekst gjennom kunnskap. Det Kongelige Selskap for Norges Vel 1809-1814 (med Ernst Bjerke), Det Kongelige Selskap for Norges Vel, 2009.Se digitale utgaver hos Nasjonalbiblioteket


== Referanser ==


== Eksterne lenker ==
(en) John Peter Collett på Internet Movie Database 

(no) Publikasjoner av John Peter Collett i forskningsdokumentasjonssystemet CRIStin

(no) Publikasjoner av John Peter Collett i BIBSYS
(no) hf.uio.no Ansatteside
Ng Wei

Ng Wei (kinesisk: 吳蔚, pinyin: Wú Wèi, født 14. juli 1981 i Jiangsu, Kina) er en hongkongkinesisk badmintonspiller. I 2004 kvalifiserte han seg for asiamesterskapet i badminton der han tok en bronsemedalje. Han har deltatt i tre sommer-OL, i Sydney i 2000, i Athen i 2004 der han kom til 32-delsfinalen og i Beijing i 2008 der han kom til andre runde og ble slått ut av den olympiske mesteren Lin Dan fra Kina.


== Referanser ==


== Eksterne lenker ==
(en) Ng Wei – Olympedia 
(en) Ng Wei – Sports-Reference (OL-resultater – arkivert) 
(en) Ng Wei – BWF (bwf.tournamentsoftware.com) 
(en) Ng Wei – BWF (bwfbadminton.com)
Hilmar Meincke Krohg

Hilmar Meincke Krohg (født 1. januar 1776 i Trondhjem, død 13. august 1851 i Bolsøy) var en norsk amtmann, eidsvollsmann og stortingsrepresentant. 


== Virke ==
Krohg ble født i Trondhjem som sønn av generalveimester Nicolai Frederik Krohg.. Fra sin fødebys katedralskole ble han student i 1794, oppholdt seg 1795–97 i Norge og tok juridisk eksamen i 1799. Etter å ha gjort tjeneste i kanselliet og som Fredrik Moltkes privatsekretær dro han i 1801 med tittel av kansellisekretær til Norge og levde på en eiendom ved Trondhjem, inntil han i 1807 ble utnevnt til amtmann i Finnmarken. 1811 ble han forflyttet til Nordre Bergenhus amt og samme år til Romsdals amt, hvilket han tiltrådte umiddelbart efter sin fratredelse av Finnmarken. Fra 1811 til 1814 var han konstituert stiftamtmann i Trondhjems stift. Som amtmann i Romsdal tok han avskjed i 1840 med tilkjennegivelse av Karl III Johans «naadigste Tilfredshed med hans lange og tro Tjeneste». 
I 1814 møtte han på riksforsamlingen, hvor han sluttet seg til selvstendighetspartiet. Han ble senere valgt til amtets første representant ved Stortingene 1814, 1818 (da han ikke kunne møte), 1824 og 1830.I 1826 reiste han i Finnmarken som formann i den kongelige kommisjon som hadde som mandat å foreslå midler til amtets oppkomst. Da han tok avskjed, ble det slått en medalje til minne om han samt opprettet et legat. Det ble også reist et minnesmerke på graven hans. Krohg døde på Nøisomhed 13. august 1851.


== Personlig ==
Krohg ble gift 31. mars 1803 med Cecilia Edel Sophie Stub. Han var far til Otto Theodor Krohg.Krogh var innehaver av Dannebrogordenen, Nordstjerneordenen og Vasaordenen.Hans bolig ved Molde var eiendommen Nøisomhed i Bolsøy, hvis hovedbygning er bevart. Amtmann Krohgs gate (og delvis Amtmannvegen) i Molde ble oppkalt etter ham.


== Referanser ==


== Litteratur ==
Anders Bjønnes m.fl. (redaktører): Eidsvollsmennene – Hvem var de?, Norsk Slektshistorisk Forening, Oslo 2014, med eidsvollsmannens biografi, slekt, underskrift, bilde og beskrivelse av hans segl på Grunnloven 17. mai 1814
Jørn Holme (red.): De kom fra alle kanter - Eidsvollsmennene og deres hus, Cappelen Damm 2014


== Eksterne lenker ==
(en) Hilmar Meincke Krohg – kategori av bilder, video eller lyd på Commons 
(no) Hilmar Meincke Krohg hos Norsk senter for forskningsdata
Michel Stahl

Michel Stahl (født 1. juni 1914 i Grenoble, død 30. september 1989 i Aimargues) var en fransk offiser og prest. Han utmerket seg i slaget om Narvik i 1940 og ble for dette tildelt Krigskorset, Norges fremste utmerkelse.


== Andre verdenskrig ==
Stahl studerte teologi for å bli prest. Han gjorde militærtjeneste i 1937 og ble i 1939 som reserveoffiser mobilisert til tjeneste i 6e Bataillon de Chasseurs Alpins.Han ble i mai 1940 sendt til Norge med det fransk-polske ekspedisjonskorps. Stahls avdeling ble satt inn i slaget om Narvik. For innsatsen han gjorde i kampene i Labergdalen og Roasnes ble han i statsråd 20. mars 1942 tildelt det norske Krigskorset.Etter den allierte tilbaketrekningen fra Norge 8. juni 1940 kom Stahl til Storbritannia, der han gikk inn i De frie franske styrker. I 1942 ble han sendt til Syria. Stahl kjempet deretter i Nord-Afrika og deltok i oktober-november 1942 i Det andre slaget om El Alamein. I 1943 var han igjen i Egypt, der han ble skadet. Han kom tilbake og tjenestegjorde i Tunisia og deltok deretter i 1944 i kampene i Italia og i landgangen i Provence i august 1944. I frigjøringen av Frankrike kjempet Stahl ved Toulon, Lyon, Belfort, Alsace og til slutt i Alpene. Stahl var ved slutten av verdenskrigen kaptein.


== Etter krigen ==
Stahl tjenestegjorde i de franske styrkene til 1948 og var etter dette pastor i Den franske reformerte kirke. Han bosatte seg først i Bordeaux, men flyttet i 1962 til Mulhouse. Han ble pensjonist i 1981.


== Utmerkelser ==
I tillegg til det norske Krigskorset, ble Stahl utnevnt til medlem av den franske  Frigjøringsordenen, var ridder av Æreslegionen, ble tildelt Croix de Guerre og den franske Motstandsmedaljen.


== Referanser ==
Andrew Dabeka

Andrew Dabeka (født 25. oktober 1978 i Ottawa) er en canadisk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte i andre runde mot Park-Sung-hwan fra Sør-Korea. Daboka var tatt ut til å representere Canada under Sommer-OL 2008, der han røk ut i første runde mot samme motstander. Han har dem nasjonale titler fra 1999 til 2006.


== Referanser ==


== Eksterne lenker ==
(en) Andrew Dabeka – Olympedia 
(en) Andrew Dabeka – Sports-Reference (OL-resultater – arkivert) 
(en) Andrew Dabeka – Commonwealth Games Federation 
(en) Andrew Dabeka – BWF (bwf.tournamentsoftware.com) 
(en) Andrew Dabeka – BWF (bwfbadminton.com)
Park Sung-hwan

Park Sung-hwan (født 4. september 1984 i Jeju) er en sørkoreansk badmintonspiller. Han har ingen større internasjonale mesterskapstitler, men kvalifiserte seg for VM i 2007 der han tapte i tredje runde mot Chen Yu fra Kina. Park var tatt ut til å representere Sør-Korea under Sommer-OL 2008, der han røk ut i tredje runde mot den olympiske mesteren Lin Dan fra Kina. 


== Referanser ==


== Eksterne lenker ==
(en) Park Sung-hwan – Olympedia 
(en) Park Sung-hwan – Sports-Reference (OL-resultater – arkivert) 
(en) Park Sung-hwan – BWF (bwf.tournamentsoftware.com) 
(en) Park Sung-hwan – BWF (bwfbadminton.com) 
(en) Park Sung-hwan – TheSports.org
Peter Gade

Peter Gade Christensen (født 14. desember 1976 i Aalborg) er en dansk badmintonspiller. Han vant sin første nasjonale tittel som junior i 1991 i dobbel, men har siden spilt kun singelbadminton. Hans merittliste består blant annet av EM-gull i 1998 og 2000, All England-mester i 1999 og fire gange mester i Copenhagen Masters, men har aldri vunnet OL eller VM, men en bronsemedalje i VM i Anaheim i USA i 2005. Han har deltatt i to OL, og var tatt ut til å representere Danmark under Sommer-OL 2008, der han kom til kvartfinalen og ble slått ut av den olympiske mesteren Lin Dan fra Kina. Hans spillestil er karakteristisk ved å ligne den asiatiske, da han er meget hurtig på føttene.


== Referanser ==


== Eksterne lenker ==
(en) Peter Gade – Olympics.com 
(en) Peter Gade – Olympic.org 
(en) Peter Gade – Olympedia 
(en) Peter Gade – Sports-Reference (OL-resultater – arkivert) 
(en) Peter Gade – BWF (bwf.tournamentsoftware.com) 
(en) Peter Gade – BWF (bwfbadminton.com) 
(en) Peter Gade – TheSports.org 
Profil på internationalbadminton.org
Peter Gades nettsted
Nabil Lasmari

Nabil Lasmari (født 8. februar 1978 i Algerie) er en algirsk badmintonspiller. Han har ingen større internasjonale mesterskapstitler, men kvalifiserte seg for VM i 2007, der han tapte i andre runde mot Dicky Palyama fra Nederland. Lasmari var tatt ut til å representere Algerie under Sommer-OL 2008, der han røk ut i andre runde mot den danske mesteren Peter Gade. Han er også afrikansk mester to ganger.


== Referanser ==


== Eksterne lenker ==
(en) Nabil Lasmari – Olympedia 
(en) Nabil Lasmari – Sports-Reference (OL-resultater – arkivert) 
(en) Nabil Lasmari – BWF (bwf.tournamentsoftware.com) 
(en) Nabil Lasmari – BWF (bwfbadminton.com) 
(en) Nabil Lasmari – TheSports.org
Erykah Badu

Erica Abi Wright (født 26. februar 1971), bedre kjent som Erykah Badu, er en afroamerikansk musikkartist, plateprodusent og skuespiller. Musikken hennes inneholder elementer av R&B, hiphop og jazz. Hun er mest kjent for å ha vært med på fremveksten av neo soul-sjangeren, og for hennes noe eksentriske musikk- og klesstil. Badu har blitt kalt både "First Lady of Neo-Soul" og "Queen of Neo Soul".


== Diskografi ==


=== Studioalbum ===
Baduizm (1997)
Mama's Gun (2000)
Worldwide Underground (2003)
New Amerykah Part One (4th World War) (2008)
New Amerykah Part Two (Return of the Ankh) (2010)


=== Konsertalbum ===
Live (1997)


== Referanser ==


== Eksterne lenker ==
(en) Offisielt nettsted 
(en) Erykah Badu – kategori av bilder, video eller lyd på Commons 
(en) Erykah Badu – galleri av bilder, video eller lyd på Commons 
(en) Erykah Badu på Internet Movie Database 
(no) Erykah Badu hos Filmfront 
(fr) Erykah Badu på Allociné 
(en) Erykah Badu hos Rotten Tomatoes 
(en) Erykah Badu hos TV Guide 
(en) Erykah Badu hos The Movie Database 
(en) Erykah Badu på Apple Music 
(en) Erykah Badu på Boomplay 
(en) Erykah Badu på Discogs 
(en) Erykah Badu på MusicBrainz 
(en) Erykah Badu på Spotify 
(en) Erykah Badu på Songkick 
(en) Erykah Badu på Last.fm 
(en) Erykah Badu på Genius — sangtekster 
(en) Erykah Badu på AllMusic 
Erykah Badu på Twitter 
Erykah Badu på Facebook 
Erykah Badu på Instagram 
Erykah Badu på YouTube 
Erykah Badu på Myspace 
Erykah Badu på TikTok 
Erykah Badu på Snapchat
Jernbane i Liechtenstein

Jernbanen i Liechtenstein består av en bane på kun 9,5 kilometer. Den driftes av det østerrikske jernbaneselskapet ÖBB. Mellom Buchs i kantonen Sankt Gallen i Sveits og Feldkirch i Vorarlberg i Østerrike ligger stasjonene Schaan-Vaduz, Forst Hilti og Nendeln i Liechtenstein og Tisis, Gisingen og Altenstadt i Østerrike. Tisis ligger ved grenseovergangen Schaanwald (Liechtenstein)/Tisis (Østerrike). Banen blir trafikkert av blant annet lokaltog.
Til stasjonen Schaan-Vaduz i Schaan går det korresponderende busser fra hele Liechtenstein, ikke minst fra hovedstaden Vaduz, som ligger cirka 3 kilometer sør for Schaan. (bildet)
Jernbanen ble bygget på slutten av 1800-tallet da Liechtenstein var i union med Østerrike-Ungarn angående tollsatser, frimerker, valuta og så videre. Østerrikerne bygde således fyrstedømmets eneste jernbane. Etter første verdenskrig da Østerrike hadde havnet i en kaotisk situasjon valgte Liechtenstein å knytte seg til Sveits i stedet og brøt derfor det meste av sin politiske tilknytning med Østerrike. Som en konsekvens måtte man derfor vise pass ved alle tollstasjoner mellom Østerrike og Liechtenstein i stedet for mellom Liechtenstein og Sveits. Jernbanen mellom Schaan i Liechtenstein og Feldkirch i Østerrike er et av de gjenværende minnene om unionen mellom fyrstedømmet og Østerrike.
Tech N9ne

Aaron Dontez Yates (født 8. november 1971), bedre kjent under artistnavnet Tech N9ne (uttales «Tech Nine»), er en amerikansk rapper fra Kansas City, Missouri. 
I 1999 grunnla Yates og Travis O'Guin plateselskapet Strange Music. Gjennom sin karriere har Yates solgt over en million album, og hans musikk har blitt brukt i film, TV og videospill. I 2009 vant han Left Field Woodie prisen på mtvU Woodie Awards.
Artistnavnet stammer fra TEC-9 semi-automatisk pistol, gitt til ham av rapperen Black Walt på grunn av hans raske rim i «Chopper style» (helikopter-stil). Yates tok senere i bruk en dypere mening til navnet, og hevdet at det står for hele teknikken av rim, med «tech» som betyr teknikk og «nine»(ni) representerer antall ferdigstillelser.


== Oppvekst ==
Aaron Dontez Yates ble født den 8. november 1971 i Kansas City, Missouri. Han begynte å rappe i en svært tidlig alder, og rappet bokstavene i navnet sitt for å huske hvordan det skulle skrives. Han møtte aldri faren, og moren led av epilepsi og lupus da han var barn. Dette påvirket ham følelsesmessig og inspirerte til en «søken etter Gud». Han pleide vandre rundt forlatte bygninger med sin beste venn, Brian Dennis, i et forsøk på å fange et spøkelse på film. I 2003 ble Dennis skutt og drept av kjærestens ex-ektemann, noe som ytterligere inspirerte Yates' søk etter en høyere makt, så vel som å lufte sine frustrasjoner i musikken.


== Turneer ==
Tech N9nes "Independent Grind tour" varte fra 9. april til 28.juni 2014 og inkluderte Freddie Gibbs, Krizz Kaliko og Jarren Benton. Tidlig i april 2015 begynte han sin "Special Effects tour" sammen med Murs, Chris Webby, Krizz Kaliko, Zuse og King 810.


== Diskografi ==


=== Studioalbum ===
1999: The Calm Before the Storm
2000: The Worst
2001: Anghellic
2002: Celcius
2002: Absolute Power
2006: Everready (The Religion)
2007: Misery Loves Kompany
2008: Killer
2009: Sickology 101
2009: K.O.D.
2010: The Gates Mixed Plate
2011: All 6's And 7's
2013: Something Else
2014: Strangeulation
2015: special effects
2016: the storm
2018: planetTech n9ne collabos:

2017: strange reign
2017: dominion
2015: strangeulation vol. 2
2014: strangeulation
2011: welcome to strangeland
2009: sickology 101
2007: misery loves kompany


=== Samlealbum ===
2005: Vintage Tech
2009: The Box Set


== Eksterne lenker ==
Offisielt nettsted 
(en) Tech N9ne – kategori av bilder, video eller lyd på Commons 
(en) Tech N9ne på Internet Movie Database 
(en) Tech N9ne hos Rotten Tomatoes 
(en) Tech N9ne hos The Movie Database 
(en) Tech N9ne på Apple Music 
(en) Tech N9ne på Discogs 
(en) Tech N9ne på Discogs 
(en) Tech N9ne på MusicBrainz 
(en) Tech N9ne på MusicBrainz 
(en) Tech N9ne på SoundCloud 
(en) Tech N9ne på Spotify 
(en) Tech N9ne på Songkick 
(en) Tech N9ne på Last.fm 
(en) Tech N9ne på Genius — sangtekster 
Tech N9ne på Twitter 
Tech N9ne på Facebook 
Tech N9ne på Instagram 
Tech N9ne på YouTube 
Tech N9ne på Myspace
Anup Sridhar

Anup Sridhar (født 11. april 1983 i Bangalore) er en indisk badmintonspiller. Han har ingen større internasjonale mesterskapstitler, men kvalifiserte seg for VM i 2007, der han tapte i kvartifinalen mot Lin Dan fra Kina. Sridhar var tatt ut til å representere India under Sommer-OL 2008, der han røk ut i andre runde mot Shoji Sato fra Japan. 


== Referanser ==


== Eksterne lenker ==
(en) Anup Sridhar – Olympedia 
(en) Anup Sridhar – Sports-Reference (OL-resultater – arkivert) 
(en) Anup Sridhar – Commonwealth Games Federation 
(en) Anup Sridhar – BWF (bwf.tournamentsoftware.com) 
(en) Anup Sridhar – BWF (bwfbadminton.com) 
(en) Anup Sridhar – TheSports.org
Jørgen Ole Haslestad

Jørgen Ole Haslestad (født 13. mars 1951) er en norsk industrileder.
Han var utenlandssjef for oljedivisjonen i Kongsberg Våpenfabrikk fra 1980 til 1986, så utenlandssjef og administrerende direktør i Kongsberg Offshore fra 1986 til 1994. Mellom 1994 og 2008 hadde han ulike lederposisjoner i Siemens. Haslestad var konsernsjef i Yara International fra 2008 til 2014. I 2015 ble han seniorrådgiver i Boston Consulting Group.Haslestad er utdannet sivilingeniør i maskinteknikk fra NTH fra 1975.Han driver også slektsgården Haslestad i Hof i Vestfold.


== Referanser ==
Lars Olsen Sandø

Lars Olsen Sandø (1834–1914) var en norsk gårdbruker og fisker.Sandø ble valgt inn i det første herredsstyret i nyopprettede Sandøy herred i 1867, og ble da varaordfører. Han overtok som ordfører da Paul Knudsen Gaasø døde i 1871, og ble etterfulgt av Rasmus Pedersson Huse som ordfører året etter.Han giftet seg i 1863 med Ingeborg Johanne Paulsdatter (1821–1897).


== Referanser ==